**ΣΕΠΤΕΜΒΡΙΟΣ 28!!**

**ΜΝΗΜΗ ΤΩΝ ΑΓΙΩΝ ΕΝΔΟΞΩΝ ΜΑΡΤΥΡΩΝ: ΑΛΕΞΑΝΔΡΟΥ,**

**ΑΛΦΕΙΟΥ ΚΑΙ ΖΩΣΙΜΟΥ**

**ΑΚΟΛΟΥΘΙΑ**

**(Ευσταθίου Θεσσαλονίκης)**

**ΕΣΠΕΡΙΝΟΣ**

Εις το· Κύριε εκέκραξα, ιστώμεν στίχους γ’ , και ψάλλομεν γ’ της Οκτωήχου, και γ’ των Αγίων.

**Ήχος γ’ . Τον νοερόν αδάμαντα.**

Τους σεβασμίους Μάρτυρας της αληθείας οι πιστοί μελωδικώς ανυμνήσωμεν· Αλέξανδρον, Αλφειόν και τον Ζώσιμον, ους υπέρ Χριστού αθλήσαντας εθαύμασαν Άγγελοι, και ευφήμησαν άνθρωποι, και Θεός εν Υψίστοις κατέστεψε, πάσι τοις κάτω προσπτύσαντας. Εστοίχουν γαρ τοις άνω και μόνοις· διο και πάσαν έφεσιν της ψυχής απησχόλουν προς τον ποθούμενον Χριστόν τον Θεόν, τον Σωτήρα των ψυχών ημών.

 Την καρτερίαν Δέσποτα των αθλησάντων υπέρ Σου τριών δικαίων γεραίρομεν, μνημόνευμα εγκωμίοις ενώσαντες, ων την ανδρικήν στερρότητα ου φόβος εμάλαξεν, ουδέ πείρα κολάσεως, ουδέ πάσα του Μάγνου κακόνοια, θνήσκειν αυτούς ανακράζουσα. Δυνάμει ηνδρίζοντο θεία, δια θανάτου τρέχοντες εις ζωήν, προκειμένην τοις αγαπώσί Σε, τον μόνον Θεόν και Σωτήρα των ψυχών ημών.

 Καθηλωθέντες Μάρτυρες οι τρις εν λίθοις, ψαλμικόν μέλι εκ πέτρας θηλάζετε, γλυκύτητα την θεόθεν καρπούμενοι. Πυρ δε το συμφλέξαν στέξαντες, ουράνιοι ήρθητε ως πυρίνου εφ’ άρματος, Ηλιού την πορείαν μιμούμενοι· πάσα δε βλάβη κακώσεως τρυφάς υμίν τας θείας εδίδου. Τοιούτους γαρ αμείβεται ο Σωτήρ τους Αυτού χάριν πάσχοντας, του μόνου Θεού και Σωτήρος των ψυχών ημών.

**Δόξα... Και νυν... Θεοτοκίον. Μεγάλη του Σταυρού Σου**

Μεγάλης δια σου, ευεργεσίας Άχραντε, τυχόντες συν Αγγέλοις, γεραίρομεν τον τόκον σου, τον καταξιώσαντα εκ μήτρας σου τεχθήναι, δι' άκραν ευσπλαγχνίαν, και αναπλάσαντα, των ανθρώπων το γένος.

**Η Σταυροθεοτοκίον όμοιον**

Ρομφαία την καρδίαν σου, διήλθε Πάναγνε, ηνίκα τον Υιόν σου, επί σταυρού προσέβλεψας, και εβόας· Μη άτεκνόν με δείξης, Υιέ μου και Θεέ μου, ο συντηρήσας μετά τόκον παρθένον.

**Εις τον Στίχον. Ήχος πλ. β’ . Τριήμερος ανέστης Χριστέ.**

Ανήμερος υμάς δικαστής, πιστεύσαντας εις Κύριον, υποβάλλει βαρυτάτοις αικισμοίς, χαλάσαι δε τον τόνον υμίν, όλως ουκ έσχε, συντεταγμένοις προς τα κρείττονα.

 Στ.: Υπομένων υπέμεινα τον Κύριον και προσέσχες μοι και εισήκουσε της φωνής της δεήσεώς μου.

Το στόμα γέμειν ύμνων Θεού, αισθόμενος ο τύραννος, τοις χαλκεύσιν χώνην θεις περί αυτό, μόλυβδον μεν εγχέει, πυρί σφοδρώ τακέντα, τους ύμνους παύσαι δε ουκ ίσχυσεν.

 Στ.: Και έστησεν επί πέτραν τους πόδας μου, και κατεύθυνε τα διαβήματά μου.

Ωφέλει μεν εις βίον το πυρ, τους Μάρτυρας Χριστού αδελφούς, χρησιμεύον εις ζωήν ταύτην φθαρτήν· εν δε τω Μαρτυρίω, χρηστότατον ευρέθη, μεταβιβάσαν εις τα άφθαρτα.

**Δόξα.**

Ευήμερος αιθρία υμάς, εκείσε περιέλαμψεν, ως φυγόντας σκότος πλάνης αφεγγές. Φωτίσατε γουν πάντας ημάς, ω Αθλοφόροι, και ζόφον λύπης απελάσατε.

**Και νυν ... Θεοτοκίον όμοιον**

Μεγίστων δωρημάτων ημίν, ο τόκος ο αλόχευτος, της Παρθένου, πάσι γέγονε σαφώς· Θεός γαρ την φθαρείσαν, καινίζει πάλιν φύσιν, και αναπλάττει το ανθρώπινον.

**Η Σταυροθεοτοκίον. Τριήμερος ανέστης Χριστέ**

Ορώσά σε η Πάναγνος, εν ξύλω καθηλούμενον, ανεβόα· Ω Υιέ μου και Θεέ, τι το παράδοξόν σου, και άκουσμα το ξένον, ο υπομένεις δια οίκτον πολύν;

 Νυν απολύεις. Τρισάγιον.

**Απολυτίκιον. Ήχος πλ. α’ . Ελπίς του κόσμου.**

Τριάδος θείας λατρευταί, τρισμακάριον γένος, εις εν κραθέντες ακριβώς ευψυχία και πίστει και φύσεως γνησιωτάτω δεσμώ, ενώθητε και εις βοήθειαν ημών, ρυόμενοι θερμώς ημάς παντοίων πειρασμών, όσους ο βίος φέρει.

**Δόξα... Και νυν ... Θεοτοκίον**

Χαίρε πύλη Κυρίου η αδιόδευτος, χαίρε τείχος και σκέπη των προστρεχόντων εις σε, χαίρε αχείμαστε λιμήν και Απειρόγαμε, η τεκούσα εν σαρκί τον Ποιητήν σου και Θεόν, πρεσβεύουσα μη ελλείπης, υπέρ των ανυμνούντων, και προσκυνούντων τον Τόκον σου.

 Απόλυσις.

**ΟΡΘΡΟΣ**

**Ο Κανών των Αγίων.**

**Ωδή α’ . Ήχος πλ. δ’ . Υγράν διοδεύσας.**

Ιδού δη τι κάλλιον η τερπνόν, αλλ’ η το κατοικίζειν αδελφούς επί το αυτό; ως τους μεγαλάθλους ο παντάναξ, και αδελφούς εν Εδέμ συγκατώκισεν.

Γεννήσεως μεν εστι φυσικής, το κατ’ αδελφότητα γνήσιον και συμφυές· οι δε και αθλήσει ηνώμενοι υπερφυές, το καλόν εκληρώσαντο.

Ο εις της Τριάδος παμβασιλεύς, ευρών την τριάδα την γενναίαν των Αθλητών, Αλφειού Ζωσίμου Αλεξάνδρου, στρατολογήσας αυτούς ωκειώσατο.

**Θεοτοκίον.**

Υγράν διοδεύων βιωτικώς, της πολυκυμάντου πολιτείας διαγωγήν, μη ταις τρικυμίαις βυθισθείην, Θεοκυήτορ και σωτηρία Δέσποινα.

**Ωδή γ’ . Ουρανίας αψίδος.**

Επί πέτρας αρρήκτου οι στερεοί Μάρτυρες, θεμελιωθέντες τη πίστει τη εις τον Κύριον, πόνων υπέσχον ποινήν, καθηλωθέντες εν πέτρα, και ημάς νυν παύουσι των αλγημάτων ημίν.

Οφειλέται χαρίτων οι του Θεού Μάρτυρες, Μάρκω τω Αγίω ποίμνια απετελέσθησαν, ούπερ εις βλάβην δεινήν, δεσμά συγκόπτειν ταχθέντες, εις Θεού αγάπησιν αυτοί εδέθησαν.

Η μεν βία του Μάγνου φρενοβλαβώς ήθελε, Μάρκον τον θαυμάσιον κλείσαι σιδήρω δήσαντος, ου φλογουμένου σφοδρώς, των αδελφών τη τριάδι, ο Θεός επύρωσεν αυτούς εις άθλησιν.

**Θεοτοκίον.**

Ουρανίας αψίδος ουκ εκλιπών Κύριος, θείον ουρανόν ευρηκώς Σε εν Σοι εσκήνωσε, και σαρξ Αυτός γεγονώς, γήθεν ημάς υπεξήρε. Δόξα Σοι πανάμωμε τη ανυψώσει ημών.

**Ωδή δ’ . Εισακήκοα Κύριε.**

Προσηλούμενοι Μάρτυρες, ήλους τω τυράννω πήγνυτε θλίψεων· τη δε πέτρα της ηλώσεως, εκλιθούτα θάμβει τον ατέραμνον, χαλκότυπον εν Πνεύματι.

Βέλη χαλκευσάμενοι επαφίετε, δι’ ων βάλλοντα εχθροί του Θεού, και ριπτούνται πτώσιν την ανέργετον.

Ει και σίδηρος έρρεν, ύδωρ τι καθάπερ σφυρηλατούμενος, αλλ’ υμείς εστερεώθητε, ευπαγώς τη πίστει τη εις Κύριον.

**Θεοτοκίον.**

Εισακήκοα πάναγνε, μάλλον δε πεπείραμαι των θαυμάτων Σου, κατενόησα το κράτος Σου, και ζητώνφρουρείσθαι τη δυνάμει Σου.

**Ωδή ε’ . Φώτισον ημάς.**

Ποίμνης μεν πολλής, προεστάτης Μάρκε Άγιε· η δε Θεώ τυθείσα ως δια σε, τριττή θυσία υπερήρεν άπαν ποίμνιον.

Έργον τούτο σης, ευχής Μάρκε παμμακάριστε, τους των δεσμών σου χαλκευτάς αδελφούς, χαλκουργηθήναι εις σκέυη Θεού πανίερα.

Χείρες μεν υμίν, ω μακάριοι ενήρκεσαν, σφυρηλατούσαι τα του Μάρκου δεσμά, φωνή δε θεία υψόθεν αυχείν επτέρωσεν.

**Θεοτοκίον.**

Φώτιζε ημάς, νυκτός Ηλίου Μήτερ αγνή, και πάσαν σκότωσιν δεινών πειρασμών, απαγαγούσα την αιθρίαν ημίν βράβευε.

**Ωδή στ’ . Την δέησιν.**

Ο πάλαι, τους αλιείς των ιχθύων αλιείς αποτελέσας ανθρώπων, ούτος υμάς, Αθλοφόροι Κυρίου, εκ του χαλκεύειν δεσμά τοις ποθούσιν Αυτόν, μετήγαγε βελοποιείν κατά των παλαιμναίων εχθρών του Θεού.

Ω χαλκέως, μεν επειράθη ο Παύλος, παγκακίστου και αξίου κατάρας· ο δε καλός ορεσίτροφος Μάρκος, τρεις αδελφούς χαλκευτάς υπηγάγετο, χαλκεύοντας μεν κατ’ αυτού, δι’ αυτού δε Θεώ προσχωρήσαντας.

Αντέστρεφον, των τυράννων την δόσιν η πανόλβιος τριας, την δοθείσαν υπέρ μισθού των δεσμών των του Μάρκου· ο δε Θεός εταμίευε κρείττονα, και δέδωκεν εις δωρεάν ουρανών Βασιλείας απόλαυσιν.

**Θεοτοκίον.**

Την δέησιν, εκχέομεν πάναγνε, και αιτούμεθα εκ Σου σωτηρίαν, ότι πολλοίς, πυργηρούμεθα λάκκοις, ους καθ’ ημών ο αρχέκακος ώρυξεν· ους βοήθησον ως πανσθενής, εις εκείνου τελείαν απώλειαν.

**Κοντάκιον. Την υπέρ ημών πληρώσας οικονομίαν.**

Ο τα καθ’ ημάς ως άριστα διεξάγων, δημιουργική σοφία παντοδυνάμω, εκ των κάτω κηλίδων εξάρας ημάς, φωσφορίαις εγκατέστησεν ουρανίαις παμμακάριστος, ηλιώδες απαστράπτοντας. Και ιδού, αποδισκεύεται λαμπράν αιθρίαν ημίν, λυτικήν σκοτασμού.

**Συναξάριον.**

Τη ΚΗ του αυτού Μηνός, Μνήμη των Αγίων Μαρτύρων· Μάρκου του ποιμένος, Αλεξάνδρου, Αλφειού και Ζωσίμου των αυταδέλφων, Νίκωνος, Νέωνος, Ηλιοδώρου και των λοιπών Παρθένων και Παίδων.

Ποιμήν ο Μάρκος, Μάρκος, ον κτείνει ξίφος, Ποιμήν προβάτων, ως ο της Γραφής Άβελ. Εισδύντες εις γην Μάρτυρες τρεις Κυρίου, Εκείθεν εκδύνουσιν εις θείαν δρόσον. Ηλιόδωρος, Νικων, αλλά και Νέων, Χριστού κατ' εχθρών εκ ξίφους νίκη νέα. Τμηθέντα Παίδων και Γυναικών μύρια, ω παι γυναικός, και Θεέ, πλήθη δέχου. Ούτοι οι Άγιοι υπήρχον επί Διοκλητιανού βασιλέως, εν πόλει Πισσιδείας, Μάγνου ηγεμονεύοντος. Ο δε μακάριος Μάρκος ην ποιμαίνων πρόβατα, λευκήν έχων την κόμην της κεφαλής και βαθείαν, μέχρι και πτέρνης αυτής. Επεί δε διεγνώσθη ως είη Χριστιανός, παραχρήμα κρεμασθείς, ξέεται. Είτα, παρεπέμφθη εν Κλαυδιουπόλει. Προσκληθέντων δε χαλκοτύπων, κατασκευής ένεκα των του Μάρτυρος δεσμών, προσήχθησαν τρεις αδελφοί· Αλέξανδρος, Αλφειός και Ζώσιμος, την Κατάλυτον οικούντες κώμην, βάναυσοι την τέχνην, και της του σιδήρου εργασίας επιστήμονες. Αρξαμένων δε τύπτειν, καταρρέει ο σίδηρος ως ύδωρ, και αι χείρες αυτών ενάρκουν. Οι δε, το συμβάν θαυμάσαντες, και φωνής θείας επακούσαντες, προτρεπούσης συναθλήσαι αυτούς τω Μάρκω, ουκ ημέλησαν, αλλά Χριστιανούς εαυτούς ωμολόγησαν. Ευθύς δε στρέβλαις υπεβλήθησαν, και μόλυβδον ζέοντα δια του στόματος εδέξαντο, και εν πέτρα προσηλώθησαν, και του βίου εξήλθον. Ο δε Μάρκος υποδυθείς κρηπίδας, και μαστιχθείς ικανώς, και οβελίσκοις καταπαρείς, και την γλώτταν τμηθείς, και εν πέτρα καθηλωθείς, την κεφαλήν απετμήθη. Ομοίως δε και Νίκων και Ηλιόδωρος και Νέων, κρατηθέντες μετά νηπίων και παρθένων πολλών, εν τω λεγομένω Μωρομιλίω, υπό ξίφους ανηρέθησαν.

 Τη αυτή ημέρα, Μνήμη του Οσίου Χαρίτωνος του Ομολογητού της γης πατήσας τας τρυφάς ο Χαρίτων, κατατρυφά νυν ουρανού των χαρίτων. Ούτος υπήρχεν επί Αυρηλιανού του βασιλέως, και εκ πόλεως Ικονίου της Λυκαόνων επαρχίας. Ος προσαχθείς τω Υπαττικώ και παρρησία τον Χριστόν Θεόν ομολογήσας, τύπτεται εκ τεσσάρων, και πυρί καταφλέγεται. Μετά δε την καταστροφήν Αυρηλιανού, απολυθείς, και εν τη ερήμω λησταίς περιπεσών, και δεσμευθείς, λυτρούται τούτων τρόπω τοιώδε: Εις το κεράμιον, εν ω είχον τον οίνον οι λησταί, έχις προσερπύσασα, τον ιόν εξέχεεν, ου εμφορηθέντες εξέψυξαν. Αυτός δε το σπήλαιον εκκλησίαν ποιήσας, και πλήθος μοναχών συναγαγών, εις Μονήν αποκατέστησεν, εξ ακροτόμου πέτρας ύδωρ εξενεγκών, και ιατήρ παντοίων νοσημάτων φανείς, εν γήρα βαθεί τον βίον κατέλυσε.

 Τη αυτή ημέρα, Μνήμη του Προφήτου Βαρούχ. Bαρούχ Προφήτης Ιερεμίου φίλος, Xριστού Προφήταις συγχορεύει εν πόλω. Η των Προφητών ακριβής διόπτρα, η του Ιερεμίου πνοή και ανάπαυλα, ο θείος Βαρούχ, εφεπόμενος ην τω διδασκάλω Ιερεμία, ότε ως αιχμάλωτος ούτος εις Αίγυπτον κατήγετο, θρηνών την άλωσιν της Ιερουσαλήμ. Και ως εν δυσί σώμασι, μία ψυχή εν αμφοτέροις εγνωρίζετο τοις Προφήταις. Επεί ένα ταξίαρχον είχον, το Θείον Πνεύμα αμφότεροι. Τρανοτέρως μέντοι ο Βαρούχ τα περί της Χριστού οικονομίας ανεκελάδησεν λέγων: Ούτος ο Θεός ημών, ου λογισθήσεται έτερος προς αυτόν· και τα εξής. εύροι δ’ άντις και πλείονα, φιλοπόνως τας προφητικάς βίβλους επανακρίνων, τον Προφήτην Βαρούχ τα περί του Χριστού και της Ιερουσαλήμ προαγγέλοντα. Ούτος ουν θεοφιλώς πολιτευσάμενος, προς Κύριον εξεδήμησεν.

 Τη αυτή ημέρα, οι Άγιοι Μάρτυρες Ευστάθιος ο Ρωμαίος και Καλλίνικος ξίφει τελειούνται. Ρωμαίός εστιν, αλλά και ρωμαλέος. Ο Μάρτυς Ευστάθιος, άθλων προς ξίφος.

 Τη αυτή ημέρα, ο Άγιος Μάρτυς Αλέξανδρος και οι συν αυτώ Τριάκοντα Μάρτυρες ξίφει τελειούνται. Έξαρχον Αλέξανδρον είχον του τέλους, Τμηθέντες άνδρες, ων αριθμός τρισδέκα.

 Τη αυτή ημέρα, Μνήμη του Οσίου Αυξεντίου του εν Κύπρω.

 Τη αυτή ημέρα, Μνήμη του Οσίου Ισαάκ του Σύρου.

 Τη αυτή ημέρα, Μνήμη των Οσίων Σπυρίδωνος και Νικοδήμου των εν τω σπηλαίω.

 Τη αυτή ημέρα, Μνήμη του Αγίου Βιασεσλάβου, Πρίγκιπος της Τσεχίας.

 Τη αυτή ημέρα, Μνήμη του Οσίου Ηρωδίωνος της Λίμνης Ίλης, του Ρώσσου.

  Τη αυτή ημέρα, η ανάμνησις της Ευρέσεως των Λειψάνων του Οσίου Νεοφύτου του εν Κύπρω, του εγκλείστου

 Τη αυτή ημέρα, Μνήμη της Οσίας Ευστοχίας. Έρωτι θείω τρωθείσα Ευστοχία, Χριστού παστάδι ώκησεν επαξίως.

Ταις αυτών αγίαις πρεσβείαις Χριστέ ο Θεός, ελέησον και σώσον ημάς.

**Ωδή ζ’ . Οι εκ της Ιουδαίας.**

Τη του Πνεύματος ζέσει πυρακτούμενοι Σώτερ οι Αθλοφόροι Σου, εκ χειρώνακτος βίου, και καύσεως καμίνων Σοι προσέσχον και έλαβον, αναψυχήν και πλούτον, και δόξαν αιωνίαν.

Τυραννίδος μεν έργον, εκδιδόναι κολάσει τους αγαπώντας Θεόν, Θεού δε αύθις θαύμα, οικειούσθαι παντοίως τους Αυτού χάριν πάσχοντας, ων της μερίδος εισίν, οι τρεις ημών προστάται.

Πυρακτούμενα βέλη καθ’ ημών του βελίαρ σβέσατε νυν, κραταιώς οι τρεις οι της μεγίστης ισάριθμοι Τριάδος, και ανάψυξιν ένδροσον δότε ημίν, τοις θερμώς Θεόν υμνολογούσιν.

**Θεοτοκίον.**

Οι εκ της Ιουδαίας τρεις μακάριοι παίδες εμβεβλημένοι πυρί, τον τόκον Σου Παρθένον, εικονίζοντας ήσαν, πυρ γαρ άϋλον έστεξας, ούπερ και βάτος ποτέ, τύπος ην του Μωσέως.

**Ωδή η’ . Τον Βασιλέα.**

Σεμνοποιούνται, οι Πισιδείς ως πολίτας, τους Αγίους τούτους ευτυχούντες, Κλαυδίου τε πόλις, όπου αυτοίς το τέλος.

Οψιμαθείς μεν, του αγαθού γεγονότες, στερεώς δε πίστει εντακέντες, νυν δοξολογούνται, καλώς οι Αθλοφόροι.

Εν τη χωνεία, των πειρασμών πυρωθέντες, ως χρυσός ευροιζότατος άρτι, στίλβετε Μαρτύρων, καλλονή και λαμπρότης.

**Θεοτοκίον.**

Τον Βασιλέα, των ουρανών παλατίω, Ση γαστρί Παρθένε χωρηθέντα, εύρομεν απάσης, αιχμαλωσίας ρύστην.

**Ωδή θ’ . Τον Βασιλέα.**

Ουκ έστιν εν Κυρίω, γένους λαμπρού τόπος, εν ευγενεία ψυχής ουν φανέντες φαιδροί, οι Αθληταί ασωμάτων χοροίς συντάττονται.

Ω Μάρκε ορεινόμε, μέμνησο θρεμμάτων, των λογικών οι τιμώμεν την μνήμην την σην· και νυν ποιμάνας ενταύθα, εκεί συνδόξασον.

Ω τρεις Θεού οπλίται, ους νυν ευφημούμεν, κατά δεινών και αγρίων βαρβάρων εθνών, ανθοπλισθέντες εκ τούτων ημάς λυτρώσασθε.

**Θεοτοκίον.**

Κυρίως Θεοτόκον, Μήτερ απειράνδρως, η των Παρθένων σεμνότης η φύλαξ ημών, αγγελοΰμνητον κλέος Σε μεγαλύνομεν.

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2014/09/28.html